钦定古今图书集成/明伦汇编/氏族典/第345卷 > 周灵甫
## 钦定古今图书集成/明伦汇编/氏族典/第345卷 > 周灵甫

按《广东通志》：“灵甫，增城人。有膂力，善武艺，慷慨大义，
仕至南江督护。鲁国孔默之刺史，广州时雅爱之。其
子熙先有隽才，复善灵甫。元嘉中，熙先携灵甫至建
康，荐之得官，累迁伏波将军。后熙先谋立彭城王义
康，以钱六十万使灵甫于广州合兵。灵甫知谏不从，
乃长往不返。熙先寻就擒。灵甫闻之，纵酒愤叹，尽散”
所与钱以赒贫者，而谓人曰：“负人之托不信；败人之
事不忠。失忠与信，吾䩄然人矣。”遂扼腕而死。